NGC 3132
NGC 3132 (ka Caldwell 74 ja Lõunaringi udu) on hele ja laialdaselt uuritud planetaarudu, mis asub Purjede tähtkujus. See asub Maast umbes 2500 valgusaasta kaugusel. NGC 3132 oli üks viiest taevakehast, mida vaatles oma esimeste fotode jaoks James Webbi kosmoseteleskoop. Planetaarudust tehtud pildid olid kosmoseteleskoobi ühed esimesed ametlikud teadusfotod ning need avaldati 11. juulil 2022.